Αλλη μια σημαία ευκαιρίας για τη ΝΔ | Εφημερίδα η Εποχή\nΑλλη μια σημαία ευκαιρίας για τη ΝΔ\nΟι διαμορφωτές της κοινής γνώμης στηρίζονται στην ελπίδα ότι εμείς που τους ακούμε ξεχνάμε σχετικά εύκολα. Το πρώτο πράγμα, λοιπόν, που οφείλουμε να κάνουμε, όταν θέλουμε να ζυγίσουμε τις υποδείξεις τους, είναι να ενεργοποιήσουμε τη μνήμη μας. Και να συγκρίνουμε όσα εκείνη έχει συγκρατήσει και επεξεργαστεί, με αυτά που κάθε τόσο μας πλασάρουν σαν μοναδική αλήθεια.\nΜεσοβδόμαδα, υποτίθεται ότι προέκυψε «θέμα Μουζάλα». Και υποτίθεται ότι το θέμα έπληττε τις σχέσεις των συγκυβερνώντων κομμάτων και θα οδηγούσε πιθανότατα σε κυβερνητική κρίση. Έτσι μας το παρουσίαζαν κανάλια και κοντυλοφόροι συγκροτημάτων. Με επιμύθιο ότι ο Γ. Μουζάλας οφείλει να παραιτηθεί ή να τον παραιτήσουν, όχι μόνο επειδή το ζήτησε ο Π. Καμμένος, αλλά και επειδή παράκουσε την εντολή «ου λήψει το όνομα Μακεδονία επί ματαίω». Και ο μεν Καμμένος μπορεί να εξηγηθεί γιατί εγείρει ζήτημα, αν και το σήκωσε πολύ ψηλά για την αντικειμενική πολιτική αξία του, καθώς η ονομασία και η στάση απέναντι στο γειτονικό κράτος έχουν αναδειχτεί από το κόμμα του σε ιδεολογικά ζητήματα. Κανονικά, το θέμα θα έπρεπε να είχε λήξει με την άμεση επανόρθωση που έκανε ο Γ. Μουζάλας.\nΠαλιοί «φίλοι», νέοι εχθροί\nΟι άλλοι, όμως, για ποιο λόγο επιτίθενται στον αρμόδιο για το μεταναστευτικό υφυπουργό; Γιατί ζητούν, άμεσα ή έμμεσα, την παραίτησή του; Εδώ αποδεικνύεται η χρησιμότητα της μνήμης.\nΘα χρειαστεί για να ανασύρουμε από τα αποθέματά της τη θερμή υποδοχή που γνώρισε αυτός ο ίδιος άνθρωπος, μόλις τοποθετήθηκε σ’ αυτή τη θέση αντικαθιστώντας την Τασία Χριστοδουλοπούλου, η οποία επίσης είχε δεχθεί σφοδρές επιθέσεις. Τον υποδέχθηκαν θερμά όχι μόνο επειδή δεν είχε το αρνητικό γι’ αυτούς πολιτικό φορτίο, όχι μόνο γιατί από την πρώτη στιγμή (λόγω προϊστορίας) έδειξε ότι μπορεί να παράξει έργο. Η θερμή υποδοχή τους ήθελε να τονίσει και τη σκληρή ψυχρότητα με την οποία είχαν μόλις αντιμετωπίσει την προκάτοχό του.\nΌταν, όμως, στην πράξη αποδείχθηκε ότι η κυβερνητική πολιτική στο συγκεκριμένο τομέα δεν ήταν θέμα προσώπου, είχαν ήδη αποφασίσει πώς θα μεταχειριστούν και τον Γ. Μουζάλα σε πρώτη ευκαιρία. Εντάσσοντας, δηλαδή, την αντιμετώπισή του στα πολιτικά τους σχέδια για αποδυνάμωση και κατάρρευση της κυβέρνησης. Και μπροστά σ’ αυτόν το στόχο δεν θέλουν να θυμούνται τα παινέματα που πριν λίγο καιρό τού έκαναν -τα οποία και άξιζε βέβαια.\nΗ δίγλωσση ΝΔ\nΕιδικότερα ο κ. Μητσοτάκης δεν θα μπορούσε να εξηγήσει τη στάση του απέναντι στον Γ. Μουζάλα. Είναι ηγέτης ενός κόμματος που, επί προεδρίας του πατέρα του ιδίως, είχε επιδείξει συνετή στάση στο θέμα της ονομασίας και των σχέσεων με την Γιουγκοσλαβική Δημοκρατία της Μακεδονίας. Στάση που άλλαξε όταν έγινε πρόεδρος της ΝΔ ο άνθρωπος που έριξε την κυβέρνηση Κωνσταντίνου Μητσοτάκη, ο κ. Σαμαράς δηλαδή.\nΑν υποθέσουμε ότι ο Κυριάκος Μητσοτάκης αναδείχθηκε στην ηγεσία της ΝΔ με εντολή να την μετατοπίσει κάπως προς τα κεντροδεξιά, θα έπρεπε από την πατρική κληρονομιά να αντλήσει πολιτικά προτάγματα και όχι από τη σαμαρική. Άλλωστε, και τα κόμματα του κέντρου όχι μόνο δεν ακολούθησαν στην ελαφρότητα με την οποία χειρίστηκε το συγκεκριμένο θέμα, αλλά πήραν σαφείς αποστάσεις υποστηρίζοντας ουσιαστικά τον Γ. Μουζάλα (ΠΑΣΟΚ-ΔΗΜΑΡ, Ποτάμι, Ένωση Κεντρώων).\nΠροφανώς, όπως επισημαίνουν και φίλα προσκείμενα στη ΝΔ μέσα ενημέρωσης, στο εσωτερικό της αξιωματικής αντιπολίτευσης υπάρχει κάποιο πρόβλημα, που ο κ. Μητσοτάκης έκρινε σκόπιμο να αντιμετωπίσει με τον πιο πρόχειρο τρόπο. Από τη μια, λοιπόν, για να ικανοποιήσει τη μετριοπαθή πτέρυγα της ΝΔ, θέτει εκτός κόμματος τον Φαήλο Κρανιδιώτη για τα αιμοχαρή τιτιβίσματά του, αφετέρου ζητάει ξανά την παραίτηση της κυβέρνησης και με αφορμή το ζήτημα Μουζάλα επιδεικνύοντας την απαιτούμενη αντικυβερνητική σκληρότητα, προκειμένου να ικανοποιήσει την εθνικιστική πτέρυγα της ΝΔ.\nΑναδεικνύεται έτσι το πραγματικό πολιτικό ζήτημα, που ελάχιστη σχέση έχει με όσα είπε ο Γ. Μουζάλας: η κυβέρνηση ΣΥΡΙΖΑ-ΑΝΕΛ-Οικολόγων πρέπει να υπονομεύεται με κάθε τρόπο, ώστε να μην αντέξει, και πέφτοντας να αντικατασταθεί από μια κυβέρνηση «εθνικής ενότητας» ή με βάση τη ΝΔ, αν έτσι προέκυπτε από τις επόμενες εκλογές. Εκεί χτυπούν όλα τα σφυριά, και όχι μόνο της αξιωματικής αντιπολίτευσης, αλλά και των συμφερόντων που βλέπουν να χάνουν την απόλυτη δύναμή τους στο διαπλεκόμενο χώρο των μίντια.\nΠιστεύει ο κ. Μητσοτάκης ότι με κάτι τέτοια μπορεί να κερδίσει πόντους στον αγώνα του για την ανάκτηση της κυβερνητικής εξουσίας; Δεν νομίζω ότι είναι τόσο ρηχή η σκέψη του, αλλά δεν του μένουν και πολλά πεδία αντιπαράθεσης. Στο πεδίο της διαπραγμάτευσης και της αξιολόγησης, κάθε φορά που πάει να πει κάτι συγκεκριμένο, αποκαλύπτει τη νεοφιλελεύθερη φύση της ηγεσίας της ΝΔ και μετανιώνει που μίλησε. Γι’ αυτό και στο ειδικότερο ζήτημα του συνταξιοδοτικού, παρά το γεγονός ότι υποσχέθηκε να δώσει στη δημοσιότητα έγκαιρα το αντι-νομοσχέδιο της ΝΔ, ακόμα δεν έ��ουμε δει τίποτα.\nΟ κατά φαντασίαν προνομιακός χώρος\nΣτο προσφυγικό, λοιπόν, θεωρεί ότι είναι πιο θολό το τοπίο και, συνεπώς, είναι πιο εύκολο γι’ αυτόν να κάνει ανέξοδη αντιπολίτευση, ακόμη και με επιθέσεις σε πρόσωπα που έχει επαινέσει. Κι, εδώ, όμως, το πεδίο δεν είναι τόσο πρόσφορο όσο νομίζει. Τα συνθήματα της ΝΔ -η «απουσία του κράτους» και οι υπαινιγμοί περί ανασφάλειας που προκαλείται με τις προσφυγικές ροές- δεν βρίσκουν εύφορο έδαφος. Το μεν πρώτο ακούγεται καλά μόνο στ’ αυτιά όσων επισκέπτονται τους χώρους όπου προσπαθούν να επιβιώσουν οι πρόσφυγες με ύφος ευκαιριακού επιθεωρητή. Όσοι έρχονται σε καθημερινή επαφή με το πρόβλημα, γνωρίζουν και τις προσπάθειες του κρατικού μηχανισμού, που δεν ήταν έτοιμος να αντιμετωπίσει τέτοια πρόσκληση κι όμως υπερβαίνει συχνά τον εαυτό του, όπως γνωρίζουν και τις ανεπάρκειές του. Βλέπουν, όμως, τα βήματα που γίνονται, τα κενά που καλύπτονται μέρα με τη μέρα και, κυρίως, βλέπουν ότι η βία και ο καταναγκασμός δεν είναι οι μόνες εκφάνσεις του κράτους, όπως μας είχε συνηθίσει η ΝΔ.\nΌσο για το δεύτερο «όπλο» της ΝΔ, τους υπαινιγμούς περί ανασφάλειας, παθαίνει αφλογιστία μόλις αντιμετωπίσει αυτό το πρωτοφανές κύμα λαϊκής αλληλεγγύης προς τους πρόσφυγες, που με τη δύναμή του ξεπλένει ακόμα και τη μικροψυχία όσων επιχειρούν να κερδίσουν -όχι μόνο πολιτικά- από τη δυστυχία τόσων ψυχών.\nΈτσι, προκύπτει η ανάγκη να κατασκευάζονται στο χώρο αυτό ζητήματα, ή να μεγεθύνονται υπαρκτά. Και βουβός να έμενε ο Γ. Μουζάλας στη διάρκεια ολόκληρης της θητείας του, πάλι θα έβρισκαν τρόπο να του επιτεθούν. Είναι η καρέκλα που φταίει, όχι ο επικαθήμενος. Έχετε αναρωτηθεί ποτέ γιατί ως τώρα δεν είχε συσταθεί χαρτοφυλάκιο για τη μετανάστευση, ούτε τον καιρό που οι οικονομικοί μετανάστες στη χώρα μας ήταν εκατοντάδες χιλιάδες;


xylokastro-evrostini.gov.gr - Καρυά\n ΑρχικήΠαρουσίαση ΔήμουΠαρουσίαση ΔήμουΔημοτικά ΔιαμερίσματαΠεριοχή ΞυλοκάστρουΚαρυά\nΜε το Βασιλικό Διάταγμα 28ης Απριλίου 1834 (Φ.Ε.Κ. 19) η Καρυά με 1.004 κατοίκους αποτέλεσε το δήμο Καρυάς και οι δημότες ονομάστηκαν Καρυάτες. Πρώτος δήμαρχος στις εκλογές του 1835 εξελέγη ο Α. Οικονομόπουλος με δημοτικό εισπράκτορα τον Χ. Κακολέφα. Με την κατάργηση των δημοτικών αρχών το Μάρτιο του 1837, διορίστηκε από το βασιλιά δήμαρχος ο Χ. Κακολέφας. Με το ίδιο Βασιλικό Διάταγμα τα Καρυώτικα και τα Καλύβια αποτέλεσαν μέρος του νέου τμήματος του δήμου Πελλήνης. Στις 27 Νοεμβρίου 1840 η Καρυά συγχωνεύτηκε στο δήμο Σικυωνίων. Με Β.Δ. 7.11.1860 ο οικισμός Καρυώτικα-Καλύβια υπάγεται στο δήμο Τρικάλων. Από το 1912 η Καρυά αποτέλεσε την κοινότητα Καρυάς και ο οικισμός Καυρώτικα ενσωματώθηκε στην κοινότητα Ξυλοκάστρου. Με απόφαση του υπουργού εσωτερικών στις 10.9.1915, χειμερινή έδρα της κοινότητας Καρυάς ορίστηκε ο οικισμός Καρυώτικα που αποσπάστηκε από το Ξυλόκαστρο. Την τελευταία διοικητική αλλαγή επέφερε ο Νόμος 2539/1997, γνωστός με την επωνυμία Καποδίστριας, με τον οποίο η Καρυά και τα Καρυώτικα συνενώθηκαν με το δήμο Ξυλοκάστρου.\nΠρώτη επίσημη εμφάνιση του χωριού γίνεται στο αρχείο ΝΑΝΙ γύρω στα 1680. Η βενετική απογραφή του 1700 στο TERRITORIO Κορίνθου μνημονεύει το χωριό Καρυά με 54 οικογένειες και στο TERRITORIO Άργους άλλο ομώνυμο χωριό Καρυά με 24 οικογένειες καθώς και το χωριό Μαλεβό με 11 οικογένειες. Αρκετοί ιστορικοί υποστηρίζουν ότι οι κάτοικοι της Καρυάς προέρχονται από την Ακαρνανία και ότι η πρώτη εγκατάσταση έγινε δυτικά από τον αυχένα Γούπατα (Αρτεμίσιο). Έπειτα μετακινήθηκαν προς τα κάτω προς την Αργολίδα και πρώτα έφτιαξαν το χωριό Μαλεβό (που το μνημονεύει και η Βενετσιάνικη απογραφή του 1700), στη συνέχεια μετακινήθηκαν στη θέση Αέρας απ όπου, λόγω των ισχυρών ανέμων, πάλι μετακινήθηκαν και εγκαταστάθηκαν τελικά στη σημερινή θέση. Εφόσον λοιπόν η εγκατάσταση Μαλεβός μνημονεύεται προ του 1700, η παλαιά Καρυά πρέπει να είναι προ του 1700. Κατά συνέπεια θα πρέπει η εξ Ακαρνανίας, μετακίνηση να έλαβε χώρα τουλάχιστον κατά την εποχή της ανταρσίας (1684) των οπλαρχηγών της Στερεάς Ελλάδος, Α. Σουμίλια ή Βλάχου, Πάνου, Μεϊντάνη, Χορμόπουλου.\nΆλλοι ιστορικοί πιστεύουν ότι την ίδρυση της Καρυάς πρέπει να την αναζητήσουμε στους βυζαντινούς χρόνους, από αποίκους Έλληνες της Βλαχίας, οι οποίοι εστάλησαν από τον αυτοκράτορα του Βυζαντίου Νικηφόρο για πυκνώσουν τον αραιωθέντα από την πανούκλα πληθυσμό του Μοριά και για να εξουδετερώσουν, σε ορισμένες περιοχές, τους Σλάβους, τους οποίους είχε εγκαταστήσει ο Κωνσταντίνος ο Ε΄ από το 746.\nΟι άποικοι Έλληνες από τη Βλαχία εγκαταστάθηκαν κατ' αρχάς στο Φενεό όπου βρισκόταν το αρχαίο χωριό Καρυές. Τον 11ο αιώνα μετοίκησαν αρκετοί Καρυάτες στη σημερινή Καρυά και έχτισαν ένα μικρό χωριό, το οποίο ονόμασαν με το όνομα του χωριού από το οποίο έφυγαν, καθώς και μια τοποθεσία που βρίσκεται μεταξύ Τρικάλων και Καρυάς το ονόμασαν Γέρο. Την ονομασία Γέρο την πήραν από το αρχαίο όρος Γερόντιον που βρίσκεται μεταξύ Φενεού και Στυμφαλίας. Την άποψη αυτή ενισχύει και η σχεδόν απόλυτη ομοιότητα των Καρυωτών με τους Φενεάτες στη γλώσσα, στη νοοτροπία και γενικά στον τρόπο ζωής. Οι Καρυώτες έχουν ιδιωματισμούς στην προφορά τους, είναι έξυπνη και απλοδίαιτοι.\nΟι Βλάχοι που εγκαταστάθηκαν στην Καρυά μιλούσαν ελληνικά και δεν ήταν σκηνίτες, σε αντίθεση με τους νεότερους Βλάχους, που ήρθαν στην περιοχή της Ζήρειας κατά το 1800 και αργότερα στην Καρυά και στα Άνω Τρίκαλα. Αυτοί μιλούσαν και κάποια Ρουμανική διάλεκτο και έφτιαχναν το κονάκι τους στην περιοχή που έβοσκαν τα κοπάδια τους.\nΚατά την περίοδο της Τουρκοκρατίας η Καρυά ήταν ένα κεφαλοχώρι με ανθηρά οικονομικά και αυτό το συμπεραίνουμε από τους μεγάλους φόρους που πλήρωναν στους Τούρκους. Η συμβολή του χωριού στην επανάσταση του 1821 υπήρξε σπουδαία. Με αρχηγό τον Οικονόμου, 122 παλικάρια από την Καρυά πολέμησαν στα Μαύρα Λιθάρια προσπαθώντας να εμποδίσουν την προέλαση των Τούρκων στην Πάτρα. Ο Φωτάκος, αναφέρει οικογένειες βλαχοποιμένων της Ζήρειας που πολέμησαν τον κατακτητή. Του Δημήτρη Σαρανταυγά από του Σαϊτά, που πολέμησε με 15 παλικάρια υπό τις διαταγές του Μακρυγιάννη και τους Γιάννη και Κυριαζή Κορδαλή, που είχαν δικό τους ένοπλο σώμα.\nΠροεξέχουσα θέση κατέχει ο ιερομόναχος Πανφούτιος ο οποίος έπαιξε σπουδαίο ρόλο στην Επανάσταση. Ο Πανφούτιος γεννήθηκε στην Καρυά, στο τέλος του 18ου αιώνα και πήγε μοναχός στο Μέγα Σπήλαιο. Με την ίδρυση της Φιλικής Εταιρείας, πήγε στο Ταϊγάνι της Ρωσίας κοντά στον Ιωάννη Βαρβάκη που τον διόρισε εφημέριο της εκεί ελληνικής εκκλησίας και δάσκαλο. Έλαβε μέρος στην οργάνωση του Ιερού Λόχου με τον Αλέξανδρο Υψηλάντη και πολέμησε στο Ιάσιο. Μετά τη συντριβή του Ιερού Λόχου, έρχεται στην Πελοπόννησο και ως ανώνυμος στρατιώτης πολέμησε ηρωικά μαζί με το σώμα του Στ. Σταϊκόπουλου, όταν πάρθηκε το Παλαμήδι (3.11.1822).\nΣτα μετεπαναστατικά χρόνια ο περίφημος ληστής "Αγριόγατος" ήταν από την Καρυά. Μαζί με το σύντροφό του Παλαιολόγο ήταν ο φόβος και ο τρόμος της περιοχής. Συνελήφθησαν και οι δύο και καρατομήθηκαν το Φεβρουάριο του 1846 στο Ναύπλιο. Λέγεται ότι ο "Αγριόγατος", όταν βρέθηκε μπροστά στην καρμανιόλα, ζήτησε σαν τελευταία του επιθυμία να μιλήσει με κάποια γυναίκα, (άλλοι λένε για φιλενάδα του, άλλοι για αδελφή του). Όταν διαπιστώθηκε ότι αυτή η γυναίκα δεν ήταν εκεί, φώναξε: φάε και συ καημένε Κούκο. Οι παριστάμενοι Καρυώτες, συνέδεσαν αμέσως αυτή τη φράση του Αγριόγατου με την τοποθεσία "Κούκος" δυτικά του χωριού, υποθέτοντας ότι εκεί είχε κρύψει τα κλοπιμαία ο διάσημος ληστής. Από τότε ο Κούκος έχει γίνει στόχος πολλών επίδοξων κυνηγών θησαυρών.\nΤο χωριό άκμασε μέχρι το 1880 που άρχισε σταδιακά η κάθοδος των κατοίκων προς τα πεδινά (Καρυώτικα - Καρυώτικα Καμαρίου - Λασκέϊκα - Συγερίτσα - Ελληνοχώρι κοντά στο Βέλο - Βασιληκαρυώτικα στο Μούλκι - Τσωταίϊκα στην Κόρινθο). Οι περιουσίες που έμειναν στο χωριό εγκαταλείφτηκαν και μόνο λίγοι Καρυώτες πηγαινοέρχονταν στα κτήματά τους μέχρι τη δεκαετία του '50.\nΗ ονομασία Καρυώτικα υποδηλώνει την προέλευση των κατοίκων από την ορεινή Καρυά. Τα σημερινά Καρυώτικα, το μπαλκόνι του Ξυλοκάστρου, όπως λέγεται, αποτελούνται από δύο συνοικίες, την Ανατολική, νότια της Συκιάς και την Δυτική, νότια του Ξυλοκάστρου, 450 μέτρα από την θάλασσα με περισσότερα από 200 νεόκτιστα σπίτια χτισμένα μετά το σεισμό του 1981. Πρώτη εγκατάσταση των Καρυωτών από την Καρυά έγινε στην Δυτική Συνοικία όπου και έχτισαν την εκκλησία του Αγίου Δημητρίου, που είναι μαζί με του Αγίου Γερασίμου στο Ξυλόκαστρο, οι παλαιότερες εκκλησίες της περιοχής. Στην ανατολική συνοικία εγκαταστάθηκαν αργότερα μετά το 1800. Μεταξύ των δύο συνοικιών χτίστηκαν το 1874 η εκκλησία του Αγίου Βασιλείου και το 1903 το δημοτικό σχολείο, δωρεά του μεγάλου μας ευεργέτη Ανδρέα Συγγρού, ένα πανέμορφο νεοκλασικό κτίριο. Η κοντινή απόσταση των Καρυώτικων από το Ξυλόκαστρο, η θαυμάσια θέα της περιοχής και το χωρίς υγρασία κλίμα, προσελκύουν συνεχώς νέους οικιστές που φτιάχνουν τα σπίτια τους για μόνιμη ή εξοχική κατοικία.\nΤο μνημείο αυτό, που στο παρελθόν έπαθε μεγάλες καταστροφές, η ειδική υπηρεσία του Υπουργείου Παιδείας το ανακαίνισε, το αναστήλωσε και το περιέφραξε και υπάρχει πια ελπίδα να διατηρηθεί για να δείχνει τη μεσαιωνική δόξα και προέλευση της Καρυάς".\nΠαλαιές οικογένειες της Καρυάς είναι: οι Λάσκου, Καψή, Γκίκα, Σμυρνή, Τρίμη, Σαλλή, Γουλή, Τσαγρή, Τσιπά, Χρόνη, Σάρλου, Τουρλή, Μπάτου, Κουζά, Ρέντη, Τσούγκου, Κόσκου, Πουρή, Μπόγρη, Φίλη, Λόντου, Τσιώτου, Μανιά, Κούγια, Σούρλου, Οικονομόπουλου, Αργυρόπουλου, Σακελλαρίου, Αντρικόπουλου, Οικονόμου, Γεροντόπουλου, Γεωργίου, Ευθυμίου, Κορώνη, Ματσούνη, Μουσούρα, Χαβελέ, Φατούρου, Παπαδημητρίου, Βαλάση, Μουσγούνη κλπ.\nΣήμερα στο χωριό λειτουργούν δύο σύλλογοι. Ο Φιλοπροοδευτικός Σύλλογος Καρυάς που ιδρύθηκε το 1933, με την παρακμή του χωριού έπαψε να λειτουργεί και άρχισε πάλι δραστηριότητες την τελευταία δεκαπενταετία. Ο σύλλογος αυτός ασχολείται κυρίως με την κατασκευή διαφόρων κοινωφελών έργων. Ο δεύτερος σύλλογος ιδρύθηκε το 1997 με την επωνυμία Εξωραϊστικός και Πολιτιστικός Σύλλογος Ορεινής Καρυάς "Προφήτης Ηλίας, ασχολούμενος περισσότερο με πολιτιστικά έργα.\nΗ Καρυά είναι περήφανη που δύο μεγάλοι ποιητές έχουν τις ρίζες τους από εκεί. Η οικογένεια του Κώστα Καρυωτάκη και η οικογένεια του Ρώμου Φιλύρα (Ιωάννης Οικονομόπουλος). Άλλη σπουδαία προσωπικότητα της Καρυάς ήταν και ο Αναστάσιος Δημητριάδης. Στα μετεπαναστατικά χρόνια εκλέχτηκε πολλές φορές βουλευτής Κορινθίας. Για την εποχή του υπήρξε πολύ προοδευτικός και χαρακτηριστικοί υπήρξαν οι αγώνες του στην εθνική βουλή για την αναγνώριση των δικαιωμάτων του αγροτικού κόσμου. Πέθανε το 1902 σε ηλικία 32 χρόνων. Κατά μία εκδοχή ο Δημητριάδης προερχόταν από τη μεγάλη οικογένεια των Τσωταίων. Η αδελφή του Αναστασίου Δημητριάδη, Αικατερίνη, ήταν σύζυγος του Πρωθυπουργού και μεγάλου ευεργέτη του Ξυλοκάστρου Σωτηρίου Κροκιδά. Μια άλλη σπουδαία προσωπικότητα που γεννήθηκε στην Καρυά στις αρχές του 20ου αιώνα ήταν ο Σπύρος Τσαγρής, πρόεδρος του Αρείου Πάγου.\nΟ Κ. Καρυωτάκης σπούδασε στη Νομική Σχολή Αθηνών και στα τέλη του 1917 πήρε το πτυχίο του. Στην αρχή, επιχείρησε να ασκήσει το δικηγορικό επάγγελμα. Η έλλειψη όμως πελατείας τον ανάγκασε να ζητήσει δημόσιο διορισμό και διορίστηκε υπουργικός γραμματέας Α΄ στη Θεσσαλονίκη. Μετά τοποθετήθηκε στη Νομαρχία Σύρου και ύστερα βρέθηκε για κάμποσους μήνες νομαρχεύων στην Άρτα. Στην συνέχεια υπηρέτησε στη Νομαρχία Αττικής και μετά διορίστηκε με βαθμό εισηγητή στο υπουργείο Προνοίας. Ακολούθησαν διάφορες αποσπάσεις και μεταθέσεις του με τελευταίο σταθμό την Πρέβεζα, όπου αυτοκτόνησε στις 21 Ιουλίου 1928.\nΟλόκληρη η ποίηση του Καρυωτάκη βγαίνει απ τη βιωματική του γραμμή και την ατομική του περιπέτεια. Γι' αυτό κι η ποιητική του πορεία, άλλο δεν κάνει παρά να καθρεφτίζει την πορεία του προς το θάνατο. Οι σύγχρονοί του δεν είδανε τότε όλες τις πλευρές του - κι ούτε μπορούσαν να τις δουν. Εντυπωσιασμένοι από την αυτοκτονία του, ζώντας στο ίδιο καταθλιπτικό περιβάλλον, αλλά δίχως την ένταση, την οξυδέρκεια και τη δική του αδιαλλαξία, στάθηκαν στην απαισιοδοξία και στον μηδενισμό του, χωρίς να αντιληφθούν πως, φτάνοντας στα ακρότατα όρια της απελπισίας, εκείνος τους είχε υπερφαλαγγίσει. Δύο τελικά είναι οι όψεις του έργου του, και από την άποψη της ουσίας και από την άποψη της μορφής: η ρομαντική κι η ρεαλιστική, οι ελεγείες και οι σάτιρες, η ροπή προς το αφηρημένο και η εισβολή του πραγματικού στον αφηρημένο κόσμο του. Ανάμεσα, ωστόσο, στις δύο αυτές όψεις, στέκει η συναισθηματική του βάση, η βαθιά του αισθαντικότητα, μόνιμα ταραγμένη και διακυμαινόμενη. Αυτή γεφυρώνει την απόσταση από τον ρομαντισμό του ως το ρεαλισμό του και δέχεται τον αντίκτυπο απ' τον αδιάκοπο ψυχολογικό του κλυδωνισμό και τις αντιφάσεις του.\nΤο αντιλογικό και το παράλογο είναι ένα στοιχείο που διατρέχει τα ποιήματα της τελευταίας του περιόδου, μερικά απ όσα υπάρχουν στα Ελεγεία και Σάτιρες και όσα έγραψε ύστερα. Με το πήδημα στο χώρο του παραλόγου και τον υπαρξιακό χρωματισμό της απελπισίας του, ουσιαστικοποιεί και εκσυγχρονίζει τη στάση του και την έκφρασή του, ό,τι τον φέρνει ακόμα πιο κοντά μας είναι η κοινωνική του όραση και τα κοινωνικά του στοιχεία, η επαναστατημένη διαμαρτυρία του.\nΝομομαθής - Πρόεδρος Αρείου Πάγου - Γερουσιαστής, γεν. στο Ξυλόκαστρο.\nΜετά τις βασικές σπουδές στη γενέτειρά του, φοίτησε στη συνέχεια στη Νομική Σχολή του Πανεπιστημίου Αθηνών, στην οποία το 1880 ανακηρύχθε Διδάκτωρ. Άσκησε αρχικά τη δικηγορία στο Ναύπλιο, διωρίσθηκε το 1886 Πρωτοδίκης και μετέβη στη συνεχεία στο Παρίσι για ευρύτερες σπουδές. Επανήλθε στην Ελλάδα και προήχθη το 1896 σε Πρόεδρο Πρωτοδικών και μετά σε Εφέτη. Το 1901 κλήθηκε από τον Ύπατο Αρμοστή Κρήτης, Πρίγκηπα Γεώργιο και ανέλαβε ως Εφέτης της νήσου όπου μετά από λίγο προήχθηκε σε Πρόεδρο Εφετών. Το 1905 επανήλθε στην Αθήνα. Το 1906 προήχθη σε Αρεοπαγίτη, το 1914 σε Αντιπρόεδρο και το 1921 σε Πρόεδρο του Αρείου Πάγου. Υπήρξε μέλος πολλών Νομοπαρασκευαστικών Επιτροπών, εξελέγη και Γερουσιαστής Κορινθίας (1929).\nΈργα: Βιντσάϊτ: Περί αδικαιολογήτου πλουτισμού. Μεταφρ.- Σχόλια\nΣυνεργάστηκε επίσης με πολλά νομικά περιοδικά - ελληνικά και ξένα - με εμβριθείς και πρωτότυπες μελέτες.


Όσα πρέπει να ξέρεις για την ασφάλιση του σκάφους σου | insurancemarket Blog\n10 Αυγούστου, 2015 Συμβουλές (Expert Tips)\nΠεριμένεις πώς και πώς να έρθει η ώρα να ταξιδέψεις με το σκάφος σου… μη ξεχνάς όμως να αποδράσεις με ασφάλεια!\nΠαρακάτω απαντάμε στις σημαντικότερες ερωτήσεις σου!\n#1 Είναι υποχρεωτικό να ασφαλίσω το σκάφος μου;\nΗ Ασφάλεια Σκάφους είναι Υποχρεωτική. Μόνο τα μικρά σκάφη έως και 7 μέτρα που δεν είναι ταχύπλοα, δεν έχουν υποχρέωση ασφάλισης.\nΣύμφωνα με τον νόμο 4256 ΦΕΚ 92/14-4-2014:\n“Η μετακίνηση και κυκλοφορία των πλοίων αναψυχής, των επιβατηγών πλοίων και των μικρών σκαφών του Πρώτου Μέρους του παρόντος νόμου καθώς και των μικρών σκαφών ή άλλων θαλάσσιων μέσων αναψυχής τα οποία θεωρούνται ταχύπλοα σύμφωνα με τους ισχύοντες κανονισμούς λιμένα, επιτρέπεται μόνον αν αυτά είναι ασφαλισμένα.”\nα. Πλοία με ολική χωρητικότητα ίση ή μεγαλύτερη των 300 gt υποχρεούνται να διαθέτουν ασφάλιση σε ισχύ σύμφωνα με τις διατάξεις του π.δ. 6/2012 (Α’ 7).\n1. Αστική ευθύνη για σωματικές βλάβες ή θάνατο επιβαινόντων και τρίτων από πρόσκρουση, σύγκρουση, ναυάγιο ή οποιαδήποτε άλλη αιτία. Το ασφαλιστικό ποσό καθορίζεται σε πενήντα χιλιάδες (50.000) ευρώ ανά επιβάτη και δεν μπορεί να είναι κατώτερο από πεντακόσιες χιλιάδες (500.000) ευρώ ανά συμβάν.\n2. Αστική ευθύνη για υλικές ζημίες επιβαινόντων και τρίτων από πρόσκρουση, σύγκρουση, ναυάγιο ή οποιαδήποτε άλλη αιτία. Το ασφαλιστικό ποσό καθορίζεται σε εκατό πενήντα χιλιάδες (150.000) ευρώ.\n3. Πρόκληση θαλάσσιας ρύπανσης. Τo ασφαλιστικό ποσό καθορίζεται σε εκατό πενήντα χιλιάδες (150.000) ευρώ.\nΓια την έκδοση ασφαλιστηρίου απαραίτητα θα πρέπει να προσκομίζεται μαζί με την πρόταση ασφάλισης και η Άδεια Εκτέλεσης Πλόων.\nΣε περίπτωση που μεταφέρεται το σκάφος σας με ρυμουλκόμενο, ελέγξτε με την ασφαλιστική σας εταιρεία ότι έχετε κάλυψη αστικής ευθύνης του ρυμουλκόμενου οχήματος!\n#2 Τι καλύπτει η ασφάλιση σκαφών;\nΗ ασφάλιση της αστικής ευθύνης καλύπτει τον κάτοχο από οικονομικές απώλειες που θα υποστεί εάν κληθεί να αποζημιώσει τρίτους για τραυματισμός ή θάνατο τρίτου, για υλικές ζημιές άλλων σκαφών ή λιμένων καθώς και κάλυψη για πρόκληση θαλάσσιας ρύπανσης.\n📌 Διάβασε επίσης: Ταξίδια στην Ευρώπη οδικώς: Ο απόλυτος καλοκαιρινός οδηγός!\n#3 Μπορώ να χρησιμοποιήσω το σκάφος μου για θαλάσσια σπορ;\nΑν θέλεις να κάνεις χρήση του σκάφους σου για θαλάσσιες δραστηριότητες όπως σκι, μπανάνα, αλεξίπτωτο κ.λ.π. πρέπει να το δηλώσεις στην ασφαλιστική εταιρεία ώστε να υπολογιστεί το σχετικό επασφάλιστρο και κυρίως να καλυφθεί πιθανό ατύχημα κατά τη διάρκεια αυτών των δραστηριοτήτων.\nΤο ξέρεις ότι:\n– Οι Λιμενικές Αρχές μπορούν να επιβάλλουν πρόστιμα στους ιδιοκτήτες των ανασφάλιστων σκαφών από € 10.000 έως € 50.000 ευρώ\n– Το μέσο κόστος ζημιάς €14.500 ευρώ\n– Το 2019 δηλώθηκαν 199 ζημίες για σκάφη προσωπικής αναψυχής\n– Οι πιο συνηθισμένες ζημιές είναι η πρόσκρουση – σύγκρουση (36,8 %), οι μηχανικές βλάβες (9,0%) και η προσάραξη (6,5%).\nΔες πώς μπορείς να ασφαλίσεις το σκάφος σου στη χαμηλότερη τιμή της αγοράς, εύκολα & γρήγορα εδώ!\nΌσα πρέπει να ξέρεις για την ασφάλιση του σκάφους σου 08.10.2015\nPrevious: DAS & Insurancemarket.gr ενώνουν τις δυνάμεις τους για τη διαχείριση της ζημιάς σας!\nNext: Οι 7 τύποι οδηγών. Σε ποια κατηγορία ανήκεις;


Τους καλύτερους μαχητές τους έφεραν οι Κούρδοι στην πολιορκία της Ράκα\nΤις τελευταίες εβδομάδες οι υπό κουρδική διοίκηση Συριακές Δημοκρατικές Δυνάμεις (SDF) ανέπτυξαν ορισμένους από τους καλύτερους ελεύθερους σκοπευτές και πεζικάριους τους στην πολιορκία της Ράκα, για να επισπεύσουν την απελευθέρωση της πόλης και την εκκαθάρισή της από τους τζιχαντιστές της οργάνωσης Ισλαμικό Κράτος (ISIS).\nΜε τη μισή πόλη ήδη απελευθερωμένη, οι Συριακές Δημοκρατικές Δυνάμεις έχουν εντείνει την πίεσή τους από την Πέμπτη σε τρεις ακόμα συνοικίες που ελέγχει το Ισλαμικό Κράτος.\nΣύμφωνα με κουρδικές πηγές, σκληρές μάχες δόθηκαν την Πέμπτη στις συνοικίες Μιρούρ, Μανσούρ και Νάχντα στα δυτικά της πόλης, στις οποίες σκοτώθηκαν 14 τζιχαντιστές, οι δύο από Κούρδους ελεύθερους σκοπευτές.\nΠαράλληλα οι Κούρδοι πήραν λάφυρα από τους τζιχαντιστές μεγάλες ποσότητες οπλισμού και πυρομαχικών.\nΟι τζιχαντιστές μέσα στη Ράκα -την πόλη που είχαν ανακηρύξει «πρωτεύουσά» τους στη Συρία- είναι ολόγυρα αποκλεισμένοι και δεν έχουν καμία δίοδο διαφυγής.\nΌπως τονίζουν κουρδικές πηγές, ή θα παραδοθούν ή όλοι θα πεθάνουν.\nΗ Ράκα (ελληνικό όνομα «Καλλίνικος»), καταλήφθηκε από τους ισλαμιστές της Αλ Νούσρα (Αλ Κάιντα) και τον Ελεύθερο Συριακό Στρατό (FSA) τον Μάρτιο του 2013.\nΤον Ιούνιο του 2013 άνοιξε γραφεία στην πόλη και το Ισλαμικό Κράτος. Ήταν ακόμα η εποχή που το Ισλαμικό Κράτος και οι «μετριοπαθείς» ήταν όλοι ένα.\nΣτις 13 Ιανουαρίου 2014 η Ράκα περιήλθε υπό τον απόλυτο έλεγχο του Ισλαμικού Κράτους, αφού εκδιώχθηκαν οι ισλαμιστές των άλλων οργανώσεων από την πόλη.\nΤο Ισλαμικό Κράτος ανακήρυξε τη Ράκα «πρωτεύουσά» του και η πόλη υπήρξε μέχρι και τις 6 Ιουνίου 2017, οπότε και ξεκίνησε η πολιορκία της, το κέντρο της παγκόσμιας τρομοκρατίας του ISIS.\nΠλέον το Ισλαμικό Κράτος έχει μεταφέρει την «πρωτεύουσά» του στην επαρχία της Ντέιρ Αλ Ζουρ, στην ανατολική Συρία, κοντά στα σύνορα με το Ιράκ.\nΤρίπολη: Έντονη χαλαζόπτωση - ΒΙΝΤΕΟ αναγνώστη\nΟ ορισμός του εθνομηδενισμού στην πρωτοφανή αναφορά της επιτροπής για «200 χρόνια Έλληνες»!\nΑργολίδος Νεκτάριος: ”Η γη είναι τετράγωνη!” (η αντίθετη άποψη για όσα βιώσαμε με τον κορωνοϊό στην Εκκλησία μας και λίγες σκέψεις)\nForbes: Τόσα εισέπραξε το 2019 ο Στέφανος Τσιτσιπάς


ΑΕΚ - ΠΑΟΚ: Μπλογκάρουν και ξιφομαχούν! | SDNA\nΑΕΚ - ΠΑΟΚ: Μπλογκάρουν και ξιφομαχούν!\n12 Μαρτίου 2017, 13:00\nΟ γηπεδούχος Μάριος Τριβιζάς και ο φιλοξενούμενος Σταύρος Κόλκας μπλογκάρουν και διασταυρώνουν τα ξίφη τους για το ντέρμπι του ΟΑΚΑ ανάμεσα στον ΠΑΟΚ και την ΑΕΚ!\nΗ κοινή συνισταμένη στις δηλώσεις όλων στην ΑΕΚ στον... δρόμο προς τον αγώνα με τον ΠΑΟΚ ήταν ότι «δεν υπάρχει κανένα περιθώριο για άλλο αποτέλεσμα πλην της νίκης». Κι έτσι ακριβώς έχουν τα πράγματα. Εδώ και πολλά χρόνια, τα πιο... ιδιαίτερα παιχνίδια της σεζόν για την Ένωση είναι παραδοσιακά με τον Ολυμπιακό (για τους γνωστούς λόγους).\nΌμως, τα πράγματα ήρθαν έτσι για τους Κιτρινόμαυρους που αυτό το παιχνίδι θα είναι εξίσου -ίσως και περισσότερο- σημαντικό. Μετά από την ισοπαλία στη Νέα Σμύρνη, η ΑΕΚ βρέθηκε και πάλι στο -2 από την πεντάδα, έχοντας μπροστά της ένα δύσκολο πρόγραμμα. Έφτασε στο σημείο που κυριολεκτικά δεν έχει κανένα περιθώριο για απώλειες, προκειμένου να μην ανοίξει για τα καλά η κουβέντα για το κατά πόσο θα βρίσκεται στην πεντάδα.\nΠρέπει να κερδίσει τον ΠΑΟΚ και στην συνέχεια να κερδίσει και τον Παναθηναϊκό (επίσης στο ΟΑΚΑ), προκειμένου να βάλει και τους Πράσινους στην εξίσωση -μαζί με την Ξάνθη, που έχει το πιο εύκολο πρόγραμμα- για την ομάδα που μπορεί να χάσει το τρένο της πεντάδας. Σε κάθε άλλη περίπτωση, τα πράγματα θα ξεφύγουν από τα δικά της χέρια.\nΗ προϊστορία είναι με το μέρος της, με συντριπτικά ποσοστά (43 νίκες, 7 ήττες, 9 ισοπαλίες), όμως αυτό που μετράει είναι το «σήμερα». Και για να καταφέρει η ΑΕΚ να φτάσει στη νίκη, θα πρέπει να κάνει ό,τι και στο ντέρμπι με τον Ολυμπιακό. Να δείξει μέσα στο γήπεδο ότι θέλει περισσότερο το ματς, να πάρει τις προσωπικές μονομαχίες και να βγάλει πυγμή.\nΔεδομένα η επιστροφή του Γκάλο, θα είναι ένας σημαντικός παράγοντας του αγώνα. Ο Βραζιλιάνος μπακ έλειψε πολύ από την ΑΕΚ αυτό το διάστημα και της στέρησε ένα από τα δυνατά της όπλα. Καθοριστική θα είναι όπως πάντα η απόδοση των Σιμόες, Γιόχανσον (αν δεν γίνει κάποια έκπληξη με τον Σουηδό, όπως απέναντι στον Ολυμπιακό).\nΑπό εκεί και πέρα, μεσοεπιθετικά η Ένωση έχει αρκετούς παίκτες μέσα από τους οποίους θα μπορούσε να βρει «το πρόσωπο του αγώνα». Ο πρώτος είναι ο Αραούχο που μπορεί μισή φάση να την κάνει γκολ και ακολουθούν οι ο Μάνταλος, ο Λάζαρος, ο Βάργκας (αν παίξει).\nΑν η ΑΕΚ ελέγξει με αγωνιστικότητα και αποφασιστικότητα το παιχνίδι και αφήσει να το κρίνουν αυτοί, η ποιότητά τους φτάνει και περισσεύει για να πάρει αυτό που θέλει, δίνοντας συνέχεια στο σερί των επτά διαδοχικών νικών της στο ΟΑΚΑ με τον Μανόλο Χιμένεθ στον πάγκο...\nΟ ΠΑΟΚ πάει στο ΟΑΚΑ την Κυριακή να αντιμετωπίσει την ΑΕΚ. Ντέρμπι, απέναντι σε μία ομάδα που εντός έδρας δεν χάνει, ένα παιχνίδι βαθμών και ψυχολογίας.\nΘα προσπαθήσω να μην επηρεαστώ από την παραφιλολογία των όσων λέγονται για το ποδόσφαιρο χωρίς να έχει σχέση το άθλημα, θα αφήσω στην άκρη τις συμμαχίες, τις διαιτησίες και όλα τα συναφή. Έντεκα εναντίον έντεκα.\nΤον ΠΑΟΚ πλέον τον ξέρουμε, την ΑΕΚ τη μαθαίνουμε και εμείς, όπως και ο νέος – τρίτος προπονητής της φέτος. Εδώ είναι και η πρώτη διαφορά των δύο ομάδων. Ο Ίβιτς έχει καλύτερη γνώση του ρόστερ του και αυτό είναι λογικό.\nΕπίσης ο ΠΑΟΚ συναντά μία πιεσμένη ΑΕΚ. Αν η Ένωση χάσει, κινδυνεύει πλέον ανοιχτά να μείνει εκτός πεντάδας. Έχοντας το βάρος τη μη συλλογής βαθμών εκτός έδρας και ένα πρόγραμμα όχι και εύκολο, η ΑΕΚ είναι λογικό να φοβάται.\nΟ ΠΑΟΚ την πεντάδα την έχει εξασφαλισμένη, το πρόγραμμά του είναι σχετικά βατό και το μόνο που τον απασχολεί πλέον στη κανονική περίοδο, είναι να τερματίσει δεύτερος με όσους περισσότερους βαθμούς μπορεί στην ειδική βαθμολογία των πλέι οφς.\nΥπάρχει βέβαια και η παράμετρος της ψυχολογίας, αφού ενόψει ημιτελικών και πλέι οφς αν μπει η ΑΕΚ, ο ΠΑΟΚ λογικά θέλει να δείξει πως την έχει. Και το αντίστροφο εννοείται.\nΓια τον ΠΑΟΚ η επιστροφή Κάνιας είναι δεδομένη, όμως δεν γνωρίζουμε αν είναι σε θέση ο Ισπανός να ξεκινήσει στο αρχικό σχήμα. Στο σενάριο να ξεκινήσει, ο ΠΑΟΚ είναι άλλη ομάδα. Έχει καλύτερη αντιμετώπιση στην πίεση ψηλά που η ΑΕΚ θα επιχειρήσει, απελευθερώνεται ο Τσίμιροτ για να ανέβει κάποια μέτρα πιο ψηλά, αποκτά καλύτερο επιθετικό τρανσίσιον με το που θα πάρει τη μπάλα και γενικά είναι άλλη ομάδα.\nΆλλον ΠΑΟΚ θα δούμε με τον Ισπανό στην ενδεκάδα, άλλον χωρίς. Αυτή είναι μία πραγματικότητα, με την ομάδα του Ίβιτς να έχει τρεις μόλις νίκες στα δώδεκα παιχνίδια που δεν έπαιξε ο Κάνιας. Με τελευταία βέβαια, αυτή στο ντέρμπι με τον Ολυμπιακό.\nΣτα ατού του ΠΑΟΚ είναι και τα βελτιωμένα στατιστικά της εποχής Πρίγιοβιτς. Ο Σέρβοελβετός όταν ήρθε, ο ΠΑΟΚ είχε ένα γκολ ανά δεκαέξι τελικές, τώρα έχει ένα στις εννέα.\nΑνασταλτικά αυτό που οφείλει ο ΠΑΟΚ να κάνει, είναι να ακυρώσει τον Μάνταλο και να προσέξει τα στημένα της ΑΕΚ. Δεν υπάρχουν πολλά σημεία αναφοράς στην ανάπτυξη της Ένωσης, αρκεί να βρεθεί ο ΠΑΟΚ σε μία καλή μέρα και να μη δώσει δικαιώματα. Γιατί αν δεν συμβεί αυτό, τότε η ΑΕΚ μπορεί να εμφανίσεις περισσότερους πρωταγωνιστές.


Ρόδος: “Το νησί των ιπποτών”\nΗ Ρόδος είναι το μεγαλύτερο νησί της Δωδεκανήσου. Βρίσκεται στη νοτιοανατολική πλευρά του Αιγαίου, απέναντι από τις μικρασιατικές ακτές, από τις οποίες απέχει 11 μίλια. Έχει έκταση 1398 τ. χλμ., μήκος 79,7 χλμ Και πλάτος 38 περίπου χιλιόμετρα. Είναι πρωτεύουσα του νομού Δωδεκανήσου, ενός συμπλέγματος νησιών που παλαιότερα ονομαζόταν Νότιες Σποράδες.\nΗ Πάτμος είναι το βορειότερο νησί του νομού Δωδεκανήσου και βρίσκεται μεταξύ της Ικαρίας και της Λέρου. Η έκταση του νησιού είναι μόλις 34 τετραγωνικά χιλιόμετρα, με μέγιστο μήκος 25 χιλιόμετρα. Οι κάτοικοι, μένουν στη Χώρα, τη Σκάλα που είναι και το λιμάνι του νησιού, τον Κάμπο και τον Γροίκο.\nΗ Τήλος βρίσκεται νότια της Νισύρου. Είναι ένα μικρό, απομονωμένο, βραχώδες νησί που παρουσιάζει ιδιαίτερο αρχαιολογικό ενδιαφέρον. Οι ήρεμες παραλίες του και τα αρχιτεκτονικά αξιοθέατα προσφέρουν μια ιδανική λύση για ξέγνοιαστες και χαλαρές διακοπές.\nΠρωτεύουσα της Τήλου είναι το Μεγάλο Χωριό που βρίσκεται στα βόρεια του νησιού και έχει περίπου 250 κατοίκους. Περισσότερα\nΛειψοί: Παρθένες παραλίες, κοντινά νησάκια και αξέχαστα πανηγύρια\nΟι Λειψοί είναι μια συστάδα νησιών των Δωδεκανήσων, που βρίσκονται βόρεια της Λέρου και ανατολικά της Πάτμου. Το όνομα δίνει στη συστάδα το νησί Λειψοί ή Λειψώ, που αποτελείται από δυο όγκους ξηράς που ενώνονται με στενό λαιμό πλάτους 400 μέτρων. Γύρω από τη Λειψώ 24 βραχονησίδες και 6 βράχοι σχηματίζουν ένα εντυπωσιακό πολύνησο.\nΗ Κως είναι το τρίτο μεγαλύτερο νησί της Δωδεκανήσου, με έκταση 290 τετραγωνικών χιλιομέτρων και ακτογραμμή που φτάνει τα 112 χλμ. Το νησί βρίσκεται πολύ κοντά στις Τουρκικές ακτές, τη χερσόνησο του Μποντρούμ.\nΕίναι η πατρίδα του Ιπποκράτη, πατέρα της Ιατρικής επιστήμης, που έζησε στο νησί τον 4ο αιώνα π.Χ. και ανακάλυψε τις βασικές αρχές της ιατρικής.\nΗ Κάρπαθος είναι το δεύτερο μεγαλύτερο νησί των Δωδεκανήσων μετά τη Ρόδο.\nΈνα νησί που προσφέρει γοητευτικά τοπία, χωριά και παραλίες. Το νησί είναι βασικά μια οροσειρά στο κέντρο του Αιγαίου, γι’αυτό η θέα από οπουδήποτε στον δρόμο μεταξύ των Πηγαδιών, στο νότο, και του Διαφανίου, στον βορρά, είναι εντυπωσιακή.\nΧάλκη: Με τις χρυσές αμμουδιές και τις ζωντανές παραδόσεις\nΗ Χάλκη είναι ένα μικρό, ορεινό νησί, δυτικά της Ρόδου, με υπέροχες αμμουδιές. Είναι ένας ιδανικός προορισμός γι’ αυτούς που θέλουν να κάνουν τις διακοπές τους μακριά από το άγχος του σύγχρονου τρόπου ζωής.\nΤο μοναδικό χωριό του νησιού είναι το Νημποριό. Είναι ένα χωριό χτισμένο α μφιθεατρικά στους πρόποδες του βουνού Περισσότερα\nΑρκοί: Ένα καταφύγιο για απόλυτη χαλάρωση\nΟι Αρκοί είναι το μεγαλύτερο νησί από τη συστάδα των μικρών νησιών και βραχονησίδων που βρίσκονται στα βόρεια των Λειψών. Είναι ένα απομονωμένο και ερημικό νησάκι που προσφέρεται ως “καταφύγιο” για όσους επιθυμούν την απόλυτη ηρεμία.\nΑξίζει να επισκεφθείτε τους Αρκούς είτε στα πλαίσια μιας ημερήσιας εκδρομής είτε για ολιγοήμερες διακοπές και να Περισσότερα\nΣύμη: Μοναδική κομψότητα και αρχοντιά\nΗ Σύμη έχει έκταση 67 τ.χλμ, βρίσκεται στα νότια Δωδεκάνησα, βόρεια της Ρόδου και κοντά στις νοτιοδυτικές ακτές της Τουρκίας.\nΗ κύρια πόλη της Σύμης αποτελείται από την Άνω Χώρα που λέγεται και Γιαλός και την Κάτω Χώρα που λέγεται και Χωριό. Τα περισσότερα σπίτια είναι νεοκλασικά κτίρια βαμμένα σε παστέλ χρώματα, με μπαλκόνια στο κέντρο και Περισσότερα


“Το 2020, νέα αφετηρία για καινούργιες κορυφές”\nΣτην αφετηρία ξανά!\nΈνας κύκλος κλείνει, ένας άλλος ανοίγει.\nΑποχαιρετούμε το 2019, τη χρονιά ορόσημο, που τα νησιά μας γύρισαν σελίδα.\nΤη χρονιά που οι αξίες, που ως Περιφερειακή Αρχή απαρέγκλιτα υπηρετούμε στην πράξη, η σχέση ειλικρίνειας και εμπιστοσύνης που χτίσαμε και συνεχίζουμε να χτίζουμε καθημερινά, ο αγώνας που δώσαμε και δίνουμε για να κρατηθούν όρθια τα νησιά μας, οι πρωτοβουλίες που πήραμε, οι πρωτιές που καταφέραμε, οι κορυφές που κατακτήσαμε, τιμήθηκαν από τους πολίτες του Νοτίου Αιγαίου.\nΉταν για μας μια χρονιά που έβαλε ακόμη πιο ψηλά τον πήχυ της πολιτικής ευθύνης και της συνέπειας στον ωραίο στόχο που υπηρετούμε: το υπέροχο Νότιο Αιγαίο.\nΣτην έλευση του νέου έτους, δηλώσουμε εμφατικά τη βούλησή μας για διαρκή, ακούραστη προσπάθεια, για το καλό και την προκοπή του τόπου μας.\nΚάθε καινούργια χρονιά επιφυλάσσει ευκαιρίες, δυνατότητες, πιθανότητες, νέους στόχους, νέα στοιχήματα, νέες προκλήσεις νέα ξεκινήματα.\nΔίνει την αφορμή να τα δούμε όλα με φρέσκια ματιά, να σκεφτούμε και να δράσουμε “εξω από το κουτί”, αντισυμβατικά και με ευρηματικότητα, για να δώσουμε τις λύσεις που περιμένουν τα νησιά μας.\nΚαλωσορίζουμε το 2020 με την αισιοδοξία που πηγάζει από την πεποίθηση ότι το μέλλον φέρνει μόνο αυτά για τα οποία έχεις δουλέψει. Κι εμείς έχουμε δουλέψει πολύ σκληρά για το “αύριο” που αξίζουν τα νησιά μας.\nΜε δύναμη, μ’ ελπίδα, συνεχίζουμε σταθερά, με μόνη επιδίωξη ένα Νότιο Αιγαίο κοινωνικής ευημερίας και δικαιοσύνης, οικονομικής προόδου και ευημερίας. Ένα Νότιο Αιγαίο, υπερήφανο, θωρακισμένο απέναντι στις γεωπολιτικές προκλήσεις της περιόδου και σε κάθε επιβουλή.\nΣτην ανατολή της νέας χρονιά, σας καλώ όλες και όλους να ενώσουμε τις δυνάμεις μας στον κοινό στόχο. Σας καλώ στον υπέροχο κόσμο της πολιτικής της ευθύνης, της συνέπειας και της αφοσίωσης. Αυτής της πολιτικής που θα μας βγάλει από τα αδιέξοδα, την αγωνία, την ανασφάλεια. Να διαμορφώσουμε καλύτερες προοπτικές ανάπτυξης που θα συμβάλουν στην παραμονή των νέων στα νησιά μας.\nΟι περήφανοι νησιώτες του Νοτίου Αιγαίου, έχουν αποδείξει ότι ξέρουν να αγωνίζονται, να αντέχουν, να προοδεύουν, να γίνονται πρότυπο, να αναδεικνύονται πρωταθλητές ακόμη και στις πιο δύσκολες συνθήκες, στις πιο φουρτουνιασμένες θάλασσες.\nΗ συμμετοχή στα κοινά αυτών των ενεργών και υπεύθυνων πολιτών είναι η ουσιαστικότερη προϋπόθεση για την επίτευξη της βιώσιμης ανάπτυξης και τη διασφάλιση ενός καλύτερου και παραγωγικότερου μέλλοντος για μας και τις γενιές που ακολουθούν. Είναι η μεγαλύτερη πηγή της αισιοδοξίας μας για το μέλλον.\nΣ’ αυτούς τους ανθρώπους, δεσμευόμαστε ως Περιφερειακή Αρχή, να σταθούμε δίπλα τους, διαμορφώνοντας τις συνθήκες εκείνες που θα τους επιτρέψουν να κάνουν αυτό που ξέρουν καλύτερα από κάθε άλλον: πρωταθλητισμό.\nΕις υγείαν του νέου έτους, της νέας αφετηρίας για καινούργιες κορυφές.


Kayona: Η αρχαία πόλη κάτω από την Ανταρκτική - Διαδραστικά\nΑρχική ΑΡΘΡΑ ΦΑΝΤΑΣΤΙΚΟΥ Kayona: Η αρχαία πόλη κάτω από την Ανταρκτική\nΗ Γη δεν είχε πάντα τη σημερινή θέση στις ηπείρους και τον γνωστό άξονά της στις 23,5 μοίρες σε σχέση με την εκλειπτική. Όπως είναι γνωστό, υπήρξαν πολλές αλλαγές στη γεωλογική ιστορία, μερικές από αυτές τόσο βίαιες που έστρεψαν τις παλιές τροπικές περιοχές σε μανδύες συνεχούς πάγου.\nΈνα παράδειγμα είναι ένα πολύ γνωστό γεγονός ότι η έρημος της Σαχάρας ήταν μια θάλασσα και ότι δεν υπήρχε πάγος στο Νότιο Πόλο. Σε όλο τον κόσμο υπήρξε μια δραματική αλλαγή του κλίματος που πιθανότατα δεν ήταν αργή, όπως λέει η επιστήμη, αλλά ήταν σχετικά γρήγορη “ίσως ξαφνική” ως αποτέλεσμα της λεγόμενης «πλημμύρας».\nΣτο Καναδά έχουν βρεθεί απολιθωμένα υπολείμματα φοινικόδεντρων, δέντρα με άθικτα φρούτα ενώ βρέθηκαν πλήρως κατεψυγμένα δάση κάτω από το συμπαγές πάγο του Νότιου Πόλου. Αποτελούν παραδείγματα σοβαρής και ενδεχομένως ξαφνικής αλλαγής της χερσαίας ιστορίας του κλίματος και της γεωλογίας.\nΗ αλλαγή θα είχε προκληθεί από την επίδραση ενός ή περισσοτέρων ουράνιων σωμάτων στον πλανήτη μας, όπως συνέβη στη δευτεροβάθμια εποχή.\nΤα τελευταία νέα των κοσμικών σοκ στη Γη, χρονολογούνται μόλις πριν από περίπου 12.000 / 13.000 χρόνια, όταν δύο θραύσματα ενός πλανήτη που λείπει ανάμεσα στις τροχιές του Άρη και του Δία “όπου βρίσκεται η σημερινή ζώνη αστεροειδών” και που ερευνητές υποθέτουν και ονομάζουν “Φαέθων” έπεσαν στον πλανήτη μας, δημιουργώντας την «παγκόσμια πλημμύρα», η οποία θα μπορούσε να εξηγήσει τη διάσημη καταστροφή της Ατλαντίδας σε “μια μέρα”, όπως επιβεβαίωσε ο Πλάτωνας στους Διαλόγους του.\nΟρισμένες άλλες θεωρίες μιλούν επίσης για μια “ακραία αλλαγή του κλίματος” λόγω των μεγάλων αλλαγών στον ήλιο και λόγω της ακτινοβολίας από το γαλαξιακό κέντρο που συμβαίνει κυκλικά.\nΌ,τι κι αν συνέβη, αυτή η μεγάλη αλλαγή του κλίματος σήμαινε το τέλος της Εποχής των Μαμούθ, από την ξαφνική κατάψυξη της Σιβηρίας και των δυτικών περιοχών της Αλάσκας στο βόρειο ημισφαίριο, καθώς και της Ανταρκτικής: το ζήτημα που μας απασχολεί τώρα στο νότιο ημισφαίριο.\nΓια παράδειγμα, ο Έλληνας ιστορικός Ηρόδοτος (490-425 π.Χ.) αναφέρεται σε συνομιλίες που είχε με Αιγύπτιους ιερείς κατά την επίσκεψή του στη χώρα του Νείλου στο δεύτερο βιβλίο της Ιστορίας του.\nΟι ιερείς τον ενημέρωσαν για 341 γενιές βασιλιάδων και του είπαν ότι «εκείνη την εποχή» ο Ήλιος είχε αλλάξει τέσσερις φορές θέση… Δύο φορές ο ήλιος διέγραψε στον ουρανό ένα μονοπάτι που δεν είναι συνηθισμένο και δύο φορές έμεινε εκεί.\nΚατά τους προηγούμενους αιώνες, αυτή η γραφή του Ηρόδοτου αποτέλεσε αντικείμενο μεγάλης διαμάχης. Εάν μια περιστροφή και μια αμετάβλητη τροχιά της Γης είναι σταθερά, όπως τα ξέρουμε, τότε, κάποια αρχαία γραπτά δεν μπορούν να ερμηνευτούν. Αλλά μήπως η Γη βίωσε μια φυσική αλλαγή άξονα σε άγνωστες περιόδους;\nΑιγυπτιακά κείμενα επιβεβαιώνουν επανειλημμένα και σθεναρά ότι «ο νότος γίνεται βοράς και η Γη κλίνει προς τα εμπρός» ή ότι τα αστέρια δεν ζούσαν πλέον στα δυτικά αλλά εμφανίστηκαν στα ανατολικά.\nΕπίσης οι Αιγύπτιοι γνώριζαν πολλά ονόματα για τον ανατολικό ήλιο και τον δυτικό ήλιο. Επιμένω: Είναι αυτές οι περιγραφές μόνο ενδείξεις μιας έντονης περιστροφικής κίνησης σαν μια περιστρεφόμενη κορυφή ή περιγράφουν ακόμη και τις πολλαπλές κλίσεις που υπέστη η Γη;\nΛέγεται ότι κάτω από τον πάγο της Ανταρκτικής βρίσκεται μια χαμένη πόλη που ονομάζεται “Kayona” ή “Kaoma”, ξαφνικά παγωμένη από αυτές τις βίαιες πλανητικές αλλαγές που μόλις περιγράψαμε.\nΑπό όσο γνωρίζουμε, ήταν ο πιο προηγμένος πολιτισμός στη Γη, πολύ μεγαλύτερος από τους Σουμέριους, τους Αιγυπτίους, τους Μάγια και τους Ίνκας.\nΠαρόλο που δεν υπάρχουν σημαντικές αναφορές σε αυτή τη μυστική πόλη, το γνωρίζουμε χάρη στα μηνύματα των Δασκάλων του υπόγειου κόσμου, που μας λένε ότι συνδέεται με το μυστήριο της Πόλης των Καισάρων και την πιθανή παρουσία του Δισκοπότηρου.\nΑυτός ο υπέρτατος γρίφος αρκούσε για να παρακινήσει τον Χίτλερ να στείλει φιλόδοξες αποστολές σε αναζήτηση αυτών των μυστικών. Γιατί η Ναζιστική Γερμανία ψάχνει για το Δισκοπότηρο στη Νότια Αμερική και συγκεκριμένα στην Ανταρκτική; Μήπως ξέρουν για την Kayona;\nΚάτω από την Ανταρκτική υπάρχουν πολλά μυστικά και μερικά θα μπορούσαν να έχουν αποκαλυφθεί εδώ και πολύ καιρό, αλλά αν τα έχουν ανακαλύψει, τότε είναι φανερό πως δεν έχουν δημοσιοποιηθεί στον πληθυσμό του πλανήτη.\nΆραγε ανήκουν όλα αυτά στην σφαίρα της επιστημονικής φαντασίας με λίγο από μύθους αρχαίων πολιτισμών και λίγο από σύγχρονη μυθοπλασία, ή μήπως θα μπορούσαν να αποτελούν ψήγματα από μία χαμένη αλήθεια: Ποια είναι η γνώμη σας;\nΠροηγούμενο άρθροΓιατί τα αεροπλάνα δεν πετούν πάνω από την Κάαμπα, το Παρίσι, τον Παρθενώνα, το Machu Picchu και άλλα μέρη\nΕπόμενο άρθροΑνέκδοτο: Δυο παπάδες πάνε Μύκονο διακοπές και τους βλέπει μία καλλονή


Κληρονομιά στους υπαλλήλους του άφησε την επιχείρησή του ένας 39χρονος Ιταλός | "Ενδείξεις-Αποδείξεις"\nΟ Αντρέα Κομάντ έφυγε από την ζωή σε ηλικία 39 ετών εξαιτίας μιας ιδιαίτερα επιθετικής ασθένειας. Μια ακόμη θλιβερή ανθρώπινη ιστορία, θ...\nΟ Αντρέα Κομάντ έφυγε από την ζωή σε ηλικία 39 ετών εξαιτίας μιας ιδιαίτερα επιθετικής ασθένειας. Μια ακόμη θλιβερή ανθρώπινη ιστορία, θα έλεγε κανείς. Αυτό όμως που κάνει ξεχωριστή τη δική του ιστορία είναι η κληρονομιά που άφησε. Ο Ιταλός ιδιοκτήτης συνεργείου που ζούσε στην περιφέρεια Φριούλι, όρισε ως κληρονόμους του, τους πέντε εργαζόμενους στην επιχείρησή του, με τους οποίους είχε μοιραστεί τόσες χαρές και λύπες.\nΤο συνεργείο, στην πόλη Ούντινε της βορειοανατολικής Ιταλίας, κληρονόμησαν μια διοικητική υπάλληλος, δυο μηχανικοί, ένας ειδικός ηλεκτρονικών συστημάτων και ο τεχνικός διευθυντής. «Δεν το περιμέναμε, αλλά ο Αντρέα απέδειξε για μια ακόμη φορά ότι ήταν άνθρωπος ενστικτώδης και αυθόρμητος» έγραψαν στην εφημερίδα Messaggero Veneto oι κληρονόμοι. «Μας έμαθε να στηριζόμαστε στα πόδια μας, διότι του άρεσε να βοηθά να εξελίσσονται οι άνθρωποι που δούλευαν μαζί του.\nΗ δε οικογένειά του, αποφάσισε να μας αγκαλιάσει», προσθέτουν οι πέντε πρώην υπάλληλοι και νυν επιχειρηματίες. Μια κίνηση και ύστατη επιθυμία που μπορεί να μην έχει τεράστια οικονομική αξία, αλλά εξέπληξε και συγκίνησε πολλούς Ιταλούς, εξαιτίας μια σπάνιας γενναιοδωρίας.\n"Ενδείξεις-Αποδείξεις": Κληρονομιά στους υπαλλήλους του άφησε την επιχείρησή του ένας 39χρονος Ιταλός


Όσες φορές κι αν έχουν έρθει οι Underground Youth στην Ελλάδα ένα είναι σίγουρο: Μας έλειψαν!\nΑυτή η σχέση μας πάει πίσω… Γίναμε φίλοι με το συγκρότημα από το Manchester σχεδόν από την αρχή της δημιουργίας του δικού τους ψυχεδελικού σύμπαντος. Τους είδαμε πρώτη φορά να βγαίνουν μέσα από ένα “Delirium” καπνών στο υπόγειο του Coo Bar και από τότε αγαπήσαμε τη μελαγχολική και μινιμαλιστική ατμόσφαιρα που δημιουργούν. Συνηθίσαμε τον Craig Dyer με την ίδια ευκολία που βγάζει δίσκους στη Fuzz Club Records να μας επισκέπτεται και να διαλέγει ταιριαστά ονόματα να τον προϋπαντούν στη σκηνή όπως τους Alien Mustangs την προηγούμενη φορά και τους Psychedelic Trips to Death τώρα.\nΟ Craig ασπάζεται την αισθητική του DIY και κάνει όλη τη δουλειά σχεδόν μόνος του. Η εικαστικός και σύντροφός του Olya στα τύμπανα, ο Frankie στην κιθάρα και ο Max στο μπάσο είναι η παρέα του σε μια αέναη πορεία, από ηχογράφηση σε συναυλία και πάλι απ’ την αρχή. Το σύμπαν που έχουν δημιουργήσει έχει πια μέσα του ένα μεγάλο κομμάτι από τις αναμνήσεις μας για τους Underground Youth. Όποιον όρο κι αν χρησιμοποιήσουμε για να το περιγράψουμε, shoegazing, post-punk, neo-garage ή απλά fuzz, είναι αδύνατον να το καταλάβεις αν δεν βρεθείς ζωντανά κοντά τους.\nΚάθε φορά κλείνουμε τα μάτια κι ονειρευόμαστε μπροστά μας τους Velvet Underground και τους Spacemen 3. Ακούμε με τη φαντασία μας τη λαγνεία των Suicide και τον φόβο των Joy Division. Είμαστε μπροστά στο σήμερα και στο νέο δίσκο των Underground Youth με τίτλο “Montage Images Of Lust & Fear”. Κι ανυπομονούμε να τον ακούσουμε ζωντανά σήμερα και αύριο στο Fix Factory of Sound και Fuzz Live Music Club, σε ένα Σαββατοκύριακο που τόσο ταιριάζει στους φθινοπωρινούς ήχους των Unerground Youth.\nThe Underground Youth + opening act Psychedelic Trips to Death\nΠαρασκευή 4 Οκτωβρίου | Fix Factory of Sound\nΗ προπώληση ξεκινάει στα 15€ και για περιορισμένο αριθμό εισιτηρίων. Μετά την εξάντλησή τους, θα συνεχιστεί στα 17 ευρώ. Στο ταμείο, η τιμή θα είναι 20€.\nTηλ.: 2310 500670 & 2310 504014.\nOnline: www.viva.gr / www.fixfactpryofsound.gr/event/undergroundyouth\nΦυσικά σημεία: Kαταστήματα Seven Spots, Media Markt\nΣάββατο 5 Οκτωβρίου | Fuzz Live Music Club\nΗ προπώληση ξεκινάει στα 17€ και για περιορισμένο αριθμό εισιτηρίων. Μετά την εξάντλησή τους, θα συνεχιστεί στα 20 ευρώ. Στο ταμείο, η τιμή θα είναι 23€.\nΤηλ.: 210 3450817).\nΟ Highway 61 μέσα από τον φακό της Jessica Lange!\nΟ Quentin Tarantino γράφει μυθιστόρημα!


«Αγριες Μέλισσες»: Ποιοι ηθοποιοί φεύγουν από το Διαφάνι | Alpha Πάτρας\nΒρίσκεστε σε:Αρχική»Μικροσκόπιο»«Αγριες Μέλισσες»: Ποιοι ηθοποιοί φεύγουν από το Διαφάνι\nΑπό Alpha Patras - X\t 02/08/2020 Χωρίς σχόλια\nΠριν από περίπου δύο εβδομάδες, οι «Αγριες Μέλισσες», η σειρά-φαινόμενο της φετινής σεζόν, κατέβασε ρολά γι α το καλοκαίρι.\nΟι «Αγριες Μέλισσες» όμως θα επιστρέψουν δριμύτερες τον Σεπτέμβριο, με νέα επεισόδια, που αναμένεται να καθηλώσουν και πάλι τους τηλεθεατές. Φυσικά, στο καστ θα γίνει η απαραίτητη ανανέωση. Νέα πρόσωπα θα μπουν στη δημοφιλή σειρά, ενώ κάποιοι από τους πρωταγωνιστές αναμένεται να μας αποχαιρετήσουν.\nΜέχρι στιγμής ξέρουμε ότι ο Γιάννης Στάνκογλου δεν θα συνεχίσει για πολλά επεισόδια στη σειρά. Ο ηθοποιός σε συνέντευξη που παραχώρησε αποκάλυψε τι θα γίνει με το τηλεοπτικό του μέλλον, επιβεβαιώνοντας ουσιαστικά τα όσα είχαν ακουστεί για την αποχώρησή του από τις «Αγριες Μέλισσες», που θα γίνει με ομαλό τρόπο.\nΑλλο ένα πρόσωπο που αποχωρεί από τις «Αγριες Μέλισσες» είναι η Χριστίνα Χειλά – Φαμέλη, η οποία υποδύεται τη Θεοδοσία. Το τελευταίο επεισόδιο που θα συμμετέχει η Θεοδοσία θα παιχτεί στην αρχή της επόμενης σεζόν, με την ουσιαστική ολοκλήρωση του 1ου κύκλου της σειράς. Η Θεοδοσία, αφού πάρει εκδίκηση από την Ελένη, με το γράμμα που ανακάλυψε και που την καταδεικνύει ως δολοφόνο του Σέργιου, αποφασίζει να φύγει, καθώς δεν υπάρχει πια τίποτα να την κρατάει στο Διαφάνι.\nΤέλος, ένα πρόσωπο που είχε ιδιαίτερο ενδιαφέρον είναι και ο Κλεομένης και η ιστορία που δημιουργήθηκε με την Πηνελόπη και τον Μελέτη. Ο Θανάσης Κουρλαμπάς δεν θα συνεχίσει να ταλαιπωρεί την Πηνελόπη για πολύ καιρό ακόμα. Εξάλλου, πριν από λίγες μέρες έγινε γνωστό πως ο ηθοποιός θα συμμετέχει σε σειρά της ΕΡΤ, χωρίς όμως να γίνεται γνωστό πότε θα γίνει η αποχώρηση του Κλεομένη από τις «Αγριες Μέλισσες».\nΠροηγούμενο άρθροΔικαίωμα αναστολής συμβάσεων και τον Αύγουστο για επιχειρήσεις\nΕπόμενο άρθρο Κέιτ Μίντλετον-Μέγκαν Μαρκλ: Γιατί δεν τα βρήκαν ποτέ